cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.1429
title: ประสิทธิภาพทางด้านแสงธรรมชาติของ Skylight shutter สำหรับอาคารในเขตร้อนชื้น

description: งานวิจัยชิ้นนี้มีวัตถุประสงค์เพื่อศึกษาประสิทธิภาพทางด้านแสงธรรมชาติของ Skylight Shutter สำหรับอาคารในเขตร้อนชื้น โดยวิเคราะห์ถึงผลกระทบของ ประเภทของช่องเปิด จำนวนช่องเปิด ทิศทางการติดตั้งช่องเปิด และองศาที่ใช้ในการติดตั้ง Skylight Shutter Blade ที่มีต่อประสิทธิภาพทางด้านแสงสว่าง โดยการจำลองสถานการณ์ด้วยโปรแกรม Dialux 4.10 ของห้องขนาด 6 x 6 เมตร ที่ความสูง 3 ,6,และ 9 เมตร โดยทำการจำลองในสภาพท้องฟ้าที่มีเมฆมากในวันที่ 21 มิ.ย. 21 ก.ย. และ 21 ธ.ค. ระหว่างช่วงเวลา 8.00-16.00 น. และทำการวิเคราะห์ข้อมูลโดยการเปรียบเทียบปริมาณแสงสว่างเฉลี่ยตลอดทั้งปี และค่าความสม่ำเสมอ จากการจำลองสถานการณ์พบว่าจำนวนช่องเปิดที่เพิ่มมากขึ้น จะทำให้ปริมาณแสงที่เข้ามาภายในอาคารมีมากขึ้น โดยพบว่าช่องเปิดขนาด 1 x 1 เมตรที่มีการติดตั้ง Skylight Shutter Blade ที่มุมเอียง 30 องศา จะเพิ่มปริมาณแสงสว่างเฉลี่ยตลอดทั้งปีประมาณ 25 ลักซ์และหากมีการเพิ่มองศาของ Skylight Shutter Blade ให้มีมุมเอียงที่น้อยลง จะทำให้ปริมาณแสงสว่างเฉลี่ยตลอดทั้งปีเพิ่มมากขึ้นหากแต่การกระจายตัวของภายในห้องจำลองจะมีความสม่ำเสมอมากขึ้น นอกจากนี้จากการวิเคราะห์ข้อมูลยังพบว่า การวางช่องเปิดของ Skylight Shutter ในแนวเหนือใต้จะให้ปริมาณแสงสว่างเฉลี่ยตลอดปีมากกว่าหากแต่แสงที่เข้ามาภายในห้องจะมีความสม่ำเสมอน้อยกว่าการวางช่องเปิดในแนวตะวันออกและตะวันตก งานวิจัยชิ้นนี้สรุปว่า Skylight Shutter มีความเหมาะสมกับอาคารในเขตร้อนชื้นเนื่องจากผู้ใช้อาคาร สามารถควบคุมปริมาณแสงสว่างและปริมาณรังสีอาทิตย์ตรง ที่เข้ามาภายในอาคารได้ หากแต่สถาปนิกและผู้ออกแบบ จะต้องมีความเข้าใจถึงประสิทธิภาพของ Skylight Shutter ที่มีการติดตั้งในรูปแบบต่างๆ มากขึ้น ทั้งนี้งานวิจัยชิ้นนี้ได้สรุปข้อมูลการทดลองและนำเสนอเป็นแนวทางในการออกแบบ Skylight Shutter สำหรับอาคารในเขตร้อนชื้นสำหรับสถาปนิกและผู้ออกแบบที่สามารถนำไปประยุกต์ใช้งานได้ต่อไป
DOI: 10.14457/cu.the.2011.1430
title: การศึกษากลยุทธ์การประชาสัมพันธ์ของการแข่งขันเทนนิส พีทีที ไทยแลนด์ โอเพ่น 2553

description: การวิจัยครั้งมีจุดมุ่งหมายเพื่อศึกษากลยุทธ์ และกลวิธีในการประชาสัมพันธ์ของการแข่งขันเทนนิส พีทีที ไทยแลนด์ โอเพ่น 2553 โดยศึกษากลยุทธ์ขององค์กรที่จัดการแข่งขันเทนนิส พีทีที ไทยแลนด์ โอเพ่น 2553 และเอกสารจากการประชาสัมพันธ์ของการแข่งขัน ระเบียบงานวิจัยที่ใช้ในการศึกษาคือ การวิจัยเชิงคุณภาพโดยการสัมภาษณ์แบบเจาะลึกฝ่ายประชาสัมพันธ์ของผู้จัดการแข่งขันเทนนิส พีทีที ไทยแลนด์ โอเพ่น 2553 และเอกสารเกี่ยวกับการประชาสัมพันธ์การจัดการแข่งขัน ผลการวิจัย กลยุทธ์การประชาสัมพันธ์ของการจัดการแข่งขันเทนนิส พีทีที ไทยแลนด์ โอเพ่น 2553 ได้แก่ 1.กลยุทธ์การสร้างความสัมพันธ์กับลูกค้า โดยการสร้างความสัมพันธ์กับกลุ่มลูกค้า 4 กลุ่ม ประกอบด้วยบริษัทแม่ (กลุ่มบริษัท บีอีซี เวิล์ด), กลุ่มผู้สนับสนุน, กลุ่มสื่อมวลชน, กลุ่มลูกค้า ด้วยกลวิธีการจัดกิจกรรมพิเศษ การให้ของตอบแทนลูกค้า 2.กลยุทธ์การสร้างภาพลักษณ์ ภาพลักษณ์ของตัวองค์กรที่ดี ก่อให้เกิดความน่าเชื่อถือ และไว้วางใจ ให้เห็นว่า เป็นองค์กรที่มีความรับผิดชอบต่อสังคม โดยการเป็นผู้สนับสนุนการแข่งขัน
DOI: 10.14457/cu.the.2011.1431
title: ผลของการออกกำลังกายฉับพลันที่มีต่อการเปลี่ยนแปลงทางสรีรวิทยาและอาการในผู้ป่วยโรคจมูกอักเสบจากภูมิแพ้

description: การวิจัยครั้งนี้มีวัตถุประสงค์เพื่อศึกษาและเปรียบเทียบผลของการออกกำลังกายแบบฉับพลันความหนักระดับสูงและความหนักระดับปานกลางที่มีต่อการเปลี่ยนแปลงทางสรีรวิทยาและอาการในผู้ป่วยโรคจมูกอักเสบจากภูมิแพ้ กลุ่มตัวอย่างเป็นผู้มาใช้บริการ ณ ศูนย์บริการสุขภาพแห่งจุฬาลงกรณ์มหาวิทยาลัย และบุคลากรในจุฬาลงกรณ์มหาวิทยาลัย อายุระหว่าง 18-45 ปี (เพศชาย 10 คน เพศหญิง 17 คน) แบ่งเป็นผู้มีสุขภาพดี 14 คน และผู้ป่วยโรคจมูกอักเสบจากภูมิแพ้ 13 คน ให้กลุ่มตัวอย่างออกกำลังกาย 2 รูปแบบ ได้แก่ 1.วิ่งบนลู่วิ่งเพื่อวัดการใช้ออกซิเจนสูงสุดด้วยวิธีของบรูซจนเหนื่อยหมดแรง และ 2. วิ่งบนลู่วิ่งเป็นเวลา 30 นาทีด้วยความหนักระดับปานกลาง (65-70%ของอัตราการเต้นหัวใจสำรอง) โดยระยะเวลาห่างกัน 2 สัปดาห์ ก่อนและหลังการออกกำลังกาย ทำการวัดตัวแปรทางสรีรวิทยา ปริมาตรการไหลผ่านของอากาศสูงสุดในโพรงจมูก การไหลของเลือดในโพรงจมูก และการประเมินอาการของโรค ได้แก่ คัดจมูก คันจมูก จาม และ น้ำมูกไหล นำผลที่ได้มาวิเคราะห์ทางสถิติโดยหาค่าเฉลี่ย และส่วนเบี่ยงเบนมาตรฐาน เปรียบเทียบค่าเฉลี่ยของตัวแปรระหว่างก่อนและหลังออกกำลังกายโดยใช้การทดสอบค่าทีแบบรายคู่ และเปรียบเทียบค่าเฉลี่ยของตัวแปรระหว่างกลุ่มการทดลองโดยใช้การวิเคราะห์ความแปรปรวนแบบทางเดียว ผลการวิจัยพบว่า 1. ค่าเฉลี่ยตัวแปรทางสรีรวิทยา อันได้แก่ น้ำหนักและเปอร์เซ็นต์ไขมัน อัตราการเต้นหัวใจในขณะพัก ความดันโลหิตขณะหัวใจบีบตัว และความดันโลหิตขณะหัวใจคลายตัว ระหว่างกลุ่มผู้มีสุขภาพดีและผู้ป่วยโรคจมูกอักเสบจากภูมิแพ้ไม่แตกต่างกัน ยกเว้นค่าเฉลี่ยเปอร์เซ็นต์ไขมันของกลุ่มผู้มีสุขภาพดีสูงกว่ากลุ่มผู้ป่วย อย่างมีนัยสำคัญทางสถิติที่ระดับ.05 2. ภายหลังจากการออกกำลังกายทั้ง 2 แบบ ค่าเฉลี่ยอัตราการเต้นของหัวใจ ความดันโลหิตขณะหัวใจบีบตัว และปริมาตรการไหลผ่านของอากาศสูงสุดในโพรงจมูกมีค่าเพิ่มขึ้น ส่วนอาการคัดจมูกลดลง อย่างมีนัยสำคัญทางสถิติที่ระดับ .05 ทั้งในกลุ่มผู้ที่มีสุขภาพดีและกลุ่มผู้ป่วยโรคจมูกอักเสบจากภูมิแพ้ แต่ไม่พบความเปลี่ยนแปลงของสมรรถภาพปอด และยังพบว่าค่าเฉลี่ยการไหลของเลือดในโพรงจมูกภายหลังการออกกำลังกายแบบฉับพลันชนิดความหนักระดับปานกลางมีค่าลดลงอย่างมีนัยสำคัญทางสถิติที่ระดับ .05 ทั้งในกลุ่มผู้มีสุขภาพดีและกลุ่มผู้ป่วยโรคจมูกอักเสบจากภูมิแพ้ นอกจากนั้นเปอร์เซ็นต์ความแตกต่างของค่าเฉลี่ยอัตราการเต้นของหัวใจระหว่างก่อนและหลังการออกกำลังกายแบบฉับพลันความหนักระดับปานกลางมีค่าน้อยกว่าแตกต่างกับการออกกำลังกายแบบฉับพลันที่ความหนักระดับสูงอย่างมีนัยสำคัญทางสถิติที่ระดับ .05 ทั้งในกลุ่มผู้มีสุขภาพดีและกลุ่มผู้ป่วยโรคจมูกอักเสบจากภูมิแพ้ สรุปได้ว่า ผู้ที่มีสุขภาพดีและผู้ป่วยโรคจมูกอักเสบจากภูมิแพ้มีสมรรถภาพทางกายโดยทั่วไปไม่แตกต่างกัน การออกกำลังกายแบบฉับพลันทั้งที่ความหนักระดับสูงและความหนักระดับปานกลางมีผลทำให้จมูกโล่งขึ้น โดยเพิ่มปริมาตรการไหลผ่านของอากาศสูงสุดในโพรงจมูก และลดอาการคัดจมูกในผู้ป่วยโรคจมูกอักเสบจากภูมิแพ้
DOI: 10.14457/cu.the.2011.1432
title: บทบาทกองทุนความมั่งคั่งแห่งชาติต่อระบบการเงินโลกหลังวิกฤตการเงิน 2008 : กรณีศึกษา CIC

description: วิทยานิพนธ์ฉบับนี้ศึกษาผลกระทบของกองทุนความมั่งคั่งแห่งชาติหรือ SWFs ต่อระบบการเงินโลกหลังวิกฤตการเงิน 2008 งานศึกษาชิ้นนี้มุ่งศึกษา SWFs ของจีนที่ชื่อ China Investment Corporation หรือ CIC เนื่องด้วยอิทธิพลที่มากขึ้นของจีนในเศรษฐกิจโลก งานชิ้นนี้ใช้ทฤษฎี Régulation ในการวิเคราะห์พลวัตของระบบการเงินสหรัฐฯและปฏิสัมพันธ์ที่มีต่อระบบการเงินของประเทศขนาดใหญ่อื่นๆ โดยการวิเคราะห์นั้นครอบคลุมตั้งแต่การก่อตั้งระบบ Bretton Woods ไปจนถึงหลังวิกฤตการเงินโลกในปี 2008 งานวิจัยเชิงเอกสารชิ้นนี้สรุปว่า SWFs เป็นนวัตกรรมใหม่ของระบบการเงินซึ่งช่วยกอบกู้ระบบทุนนิยมจากวิกฤตในปี 2008 นอกจากนั้นแล้วการผงาดของ SWFs ยังสะท้อนถึงการเคลื่อนตัวของศูนย์กลางการเงินโลกจากศูนย์กลางการเงินเดิมในตะวันตกมายังศูนย์กลางใหม่ในเอเชียและตะวันออกกลางในส่วนของกองทุน CIC นั้น กองทุนนี้จะมีบทบาทสำคัญในการช่วยจีนบริหารปัจจัยโลกาภิวัตน์ในช่วงที่จีนเองมีการเปลี่ยนผ่านทางการเงินจากระบบอัตราแลกเปลี่ยนแบบคงที่มาเป็นระบบอัตราแลกเปลี่ยนที่เสรีมากขึ้น งานวิจัยชิ้นนี้ยังมีข้อเสนอแนะทางนโยบายต่อรัฐบาลในการใช้ประโยชน์จากทรัพยากรทางการเงินของ SWFs ในการช่วยพัฒนาประเทศ แต่ขณะเดียวกันก็ควรมีการออกกฎระเบียบที่เหมาะสมเพื่อจำกัดผลกระทบอันไม่พึงประสงค์จากการเข้ามาของ SWFs ด้วย ด้านการศึกษาเพิ่มเติมเกี่ยวกับ SWFs ในอนาคตนั้นควรมีการมุ่งไปในด้านกฎหมายและภูมิรัฐศาสตร์
DOI: 10.14457/cu.the.2011.1433
title: สภาพและปัญหาการบริหารกิจการนักเรียนเพื่อป้องกันปัญหายาเสพติดของโรงเรียนในเขตพื้นที่การศึกษากรุงเทพมหานคร

description: การวิจัยครั้งนี้มีวัตถุประสงค์เพื่อศึกษาสภาพและปัญหาการบริหารกิจการนักเรียนเพื่อป้องกันปัญหา ยาเสพติดของโรงเรียนในเขตพื้นที่การศึกษากรุงเทพมหานคร กลุ่มตัวอย่างที่ใช้ในการวิจัยคือผู้บริหาร จำนวน 234 คน และอาจารย์ จำนวน 370 คน รวมทั้งสิ้น 604 คนได้แบบสอบถามที่มีความถูกต้องสมบูรณ์ จำนวน 488 ฉบับ คิดเป็นร้อยละ 80.79 ผลการวิจัย ด้านสภาพการบริหารกิจการนักเรียน มีดังนี้ 1.งานสำมะโนนักเรียน พบว่า มีการสำรวจข้อมูลประวัติยาเสพติดของนักเรียนไว้ล่วงหน้า ร้อยละ 67.62 2.งานรับและลงทะเบียนนักเรียน พบว่า มีการประชาสัมพันธ์ปัญหายาเสพติดในการรับนักเรียน ร้อยละ 76.64 3.งานกิจกรรมนักเรียนเพื่อป้องกันปัญหายาเสพติด พบว่า มีการจัดบอร์ดเพื่อแนะแนวเกี่ยวกับการป้องกันปัญหายาเสพติด ร้อยละ 83.88 4.งานบริการและสวัสดิการนักเรียน พบว่า มีการให้ข้อมูลข่าวสารเกี่ยวกับปัญหายาเสพติด ร้อยละ 78.69 5.งานวินัยและความประพฤตินักเรียน พบว่า มีการจัดทำคู่มือระเบียบข้อปฏิบัติเกี่ยวกับยาเสพติดร้อยละ 58.81 และ 6.งานระบบการดูแลช่วยเหลือนักเรียน พบว่า มีการดูแลช่วยเหลือนักเรียนกลุ่มเสี่ยงโดยความช่วยเหลือของอาจารย์ที่ปรึกษา ร้อยละ 74.80 ส่วนผลการวิจัย ด้านปัญหาการบริหารกิจการนักเรียน มีดังนี้ 1.งานสำมะโนนักเรียน พบว่า ไม่ได้รับความร่วมมือในการเปิดเผยความจริงจากผู้ปกครอง ร้อยละ 58.81 2.งานรับและลงทะเบียนนักเรียน พบว่า มีปัญหาการดำเนินการช่วยเหลือนักเรียน ร้อยละ 55.45 3.งานกิจกรรมนักเรียนเพื่อป้องกันปัญหายาเสพติด พบว่า กิจกรรมหน้าเสาธงล่วงเวลากิจกรรมโฮมรูม ร้อยละ 58.20 4.งานบริการและสวัสดิการนักเรียน พบว่า นักเรียนมาไม่ครบจำนวนตามเป้าหมายในวันตรวจ ร้อยละ 54.10 5.งานวินัยและความประพฤตินักเรียน พบว่า ขาดความร่วมมือจากนักเรียนในการแก้ไขตนเอง ร้อยละ 57.99 6.งานระบบการดูแลช่วยเหลือนักเรียน พบว่า อาจารย์มีภาระหน้าที่มากทำให้ดูแลช่วยเหลือนักเรียนกลุ่มเสี่ยงไม่เพียงพอร้อยละ 60.25
DOI: 10.14457/cu.the.2011.1434
title: การศึกษาผลกระทบของค่าพารามิเตอร์ในกระบวนการผลิตที่มีต่อต้นทุนรวมและคุณภาพของสบู่ก้อน

description: งานวิจัยนี้ได้นำการออกแบบการทดลองทางวิศวกรรมมาประยุกต์ใช้ในการศึกษาถึงผลกระทบของค่าพารามิเตอร์ในกระบวนการผลิตสบู่ ได้แก่ อัตราการไหลไอน้ำ เปอร์เซ็นต์วาล์วของถังลดความดันเฉียบพลัน และเปอร์เซ็นต์กลีเซอรีนในเนื้อสบู่ ซึ่งเป็นปัจจัยต้นส่งผลกระทบต่อ ต้นทุนรวมของกระบวนการผลิตสบู่ทางด้านต้นทุนวัตถุดิบ และต้นทุนผลผลิตสูญเสีย ทั้งนี้ได้ปรับปรุงค่าของปัจจัยต้น ที่ทำให้ต้นทุนรวมของกระบวนการผลิตลดลงโดยไม่กระทบต่อคุณภาพของสบู่ที่เกิดจากการเปลี่ยนแปลงค่าพารามิเตอร์ทั้งสาม ซึ่งได้แก่ ค่าความแข็งของสบู่ก้อน และคุณภาพน้ำหนักก้อนสบู่ที่สูญเสียจากการระเหยของความชื้น ซึ่งถูกควบคุมโดยกฏหมายกระทรวงพาณิชย์ ผลของงานวิจัยทำการศึกษาพบว่า เมื่อใช้อัตราการไหลไอน้ำ 1,279 กิโลกรัมต่อชั่วโมง เปอร์เซ็นต์วาล์วของถังลดความดันเฉียบพลัน 80 เปอร์เซ็นต์ และเปอร์เซ็นต์กลีเซอรีนในเนื้อสบู่ 3.5 เปอร์เซ็นต์ ทำให้ต้นทุนรวมของกระบวนการผลิตสบู่ก้อนต่ำสุด ซึ่งสามารถลดต้นทุนลงได้ 13.3 ล้านบาทต่อปีเมื่อเทียบกับต้นทุนการผลิตมาตรฐานในปี 2554 และไม่ส่งผลต่อคุณภาพทางด้านค่าความแข็งสบู่ก้อน และคุณภาพด้านน้ำหนักก้อนสบู่ที่สูญเสียจากการระเหยของความชื้น
DOI: 10.14457/cu.the.2011.1435
title: ความใกล้ชิดชุมชนกับการออกเสียง (ħ) ของผู้พูดภาษาไทยถิ่นใต้พลัดถิ่น ที่ หมู่บ้านบางบัวทอง ตำบลบางรักพัฒนา อำเภอบางบัวทอง จังหวัดนนทบุรี

description: เสียง ฮ ขึ้นจมูก [ħ] ซึ่งเป็นเสียงปฏิภาคกับเสียง ง ในภาษาไทยมาตรฐาน เป็นเสียงหนึ่งที่แสดงอัตลักษณ์ของภาษาไทยถิ่นใต้ งานวิจัยในอดีตที่ศึกษาการแปรของเสียงนี้ โดย ปาลีรัฐ ทรัพย์ปรุง (2536) แสดงให้เห็นว่า การออกเสียงนี้กำลังจะหายไปจากภาษาไทยถิ่นใต้จังหวัดสงขลา แต่ในกรณีที่คนไทยถิ่นใต้ย้ายไปอยู่เป็นชุมชนพลัดถิ่นที่อื่น ซึ่งมีความใกล้ชิดและความสัมพันธ์กันอย่างแน่นแฟ้น คำถามจึงเกิดขึ้นว่าความใกล้ชิดชุมชนจะทำให้คนไทยถิ่นใต้ออกเสียง [ħ] มากน้อยเพียงใด งานวิจัยนี้จึงมีวัตถุประสงค์เพื่อวิเคราะห์การแปรในการออกเสียง (ħ) ตามตัวแปรความใกล้ชิดชุมชน เพศและอายุ และวิเคราะห์ความสัมพันธ์ระหว่างความใกล้ชิดชุมชนกับ เพศ และอายุ ของผู้พูดภาษาไทยถิ่นใต้พลัดถิ่น ที่หมู่บ้านบางบัวทอง ตำบลบางรักพัฒนา อำเภอบางบัวทอง จังหวัดนนทบุรี ข้อมูลการออกเสียง (ħ) ได้มาจากการสนทนาต่อเนื่องของผู้บอกภาษาจำนวน 60 คน ส่วนข้อมูลความใกล้ชิดชุมชน ได้มาจากการถามคำถามเพื่อทดสอบความใกล้ชิดชุมชนของผู้บอกภาษาจำนวน 10 ข้อ ผลการวิจัยพบว่า โดยทั่วไปผู้พูดภาษาไทยถิ่นใต้พลัดถิ่นในชุมชนนี้ออกเสียงท้องถิ่น [ħ] มากกว่าเสียงมาตรฐาน [ŋ] โดยกลุ่มผู้พูดที่ออกเสียงท้องถิ่น [ħ] มากที่สุด ได้แก่ กลุ่มมีอายุ 65-75 ปี รองลงมาคือกลุ่มอายุ 45-55 ปี และกลุ่มอายุ 25-35 ปี ตามลำดับ และน้อยที่สุดคือ กลุ่มอายุ 5-15 ปี ผลการศึกษาด้านความสัมพันธ์ระหว่างการออกเสียง [ħ] กับเพศของผู้พูด พบว่าเพศหญิงใช้เสียงท้องถิ่น [ħ] มากกว่าเพศชาย ส่วนผลการศึกษาความใกล้ชิดชุมชนพบว่า ความใกล้ชิดชุมชนลดหลั่นกันตามอายุ กล่าวคือ ผู้พูดยิ่งมีอายุมากก็จะยิ่งมีความใกล้ชิดชุมชนมาก และเมื่อวิเคราะห์ตัวแปรเพศพบว่า เพศหญิงมีความใกล้ชิดชุมชนมากกว่าเพศชาย เมื่อพิจารณาความสัมพันธ์ระหว่างความใกล้ชิดชุมชนกับเพศ อายุและตัวแปรภาษา พบว่า ผู้พูดเพศหญิงและผู้พูดอายุมาก มีความใกล้ชิดชุมชนมากกว่าผู้พูดเพศชาย และผู้พูดอายุน้อย ส่งผลให้ผู้พูดเพศหญิงใช้เสียงท้องถิ่น [ħ] มากกว่าผู้พูดเพศชาย และผู้พูดอายุมากใช้เสียงท้องถิ่น [ħ] มากกว่าผู้พูดอายุน้อย แสดงให้เห็นว่าความใกล้ชิดชุมชนเป็นตัวแปรสำคัญในการกำหนดรูปแบบการใช้ภาษาของผู้พูด ผู้วิจัยคาดว่าภาษาไทยถิ่นใต้ในชุมชนนี้จะยังไม่สูญหายไป ถึงแม้ผลการวิจัยแสดงว่าการออกเสียงท้องถิ่น [ħ] จะลดน้อยลงตามอายุ แต่โดยรวมแล้วผู้บอกภาษาในตำบลบางรักพัฒนาแห่งนี้ ออกเสียงท้องถิ่นมากกว่าเสียงมาตรฐาน ผู้วิจัยคิดว่าความใกล้ชิดชุมชนที่แน่นแฟ้นจะทำให้ภาษาไทยถิ่นใต้ในชุมชนนี้คงอยู่ต่อไป
DOI: 10.14457/cu.the.2011.1436
title: การประหยัดค่าใช้จ่ายไฟฟ้า โดยการควบคุมค่าความต้องการพลังไฟฟ้า กรณีศึกษา : อาคารจัตุรัสจามจุารี

description: อาคารจัตุรัสจามจุรีเป็นอาคารขนาดใหญ่พิเศษ มีพื้นที่ 274,500 ตารางเมตร ประกอบด้วยสำนักงาน ศูนย์การค้า ที่จอดรถ และที่พักอาศัย การไฟฟ้านครหลวงจึงกำหนดให้เป็นผู้ใช้ไฟฟ้าประเภทกิจการขนาดใหญ่ มีการเรียกเก็บค่าความต้องการพลังไฟฟ้าสูงสุด จึงมีวัตถุประสงค์จะหาวิธีประหยัดค่าใช้จ่ายไฟฟ้า โดยการควบคุมค่าความต้องการพลังไฟฟ้า โดยไม่ส่งผลกระทบต่อการใช้งานโดยรวม จากการศึกษาทฤษฎีและอาศัยการคำนวณจากข้อมูลระบบประกอบอาคาร และการใช้พลังงานไฟฟ้าของอาคารจัตุรัสจามจุรีที่ประกอบด้วยแหล่งจ่าย A จ่ายให้ระบบไฟฟ้ากำลังและแสงสว่าง ระบบลิฟต์ ระบบระบายอากาศ ระบบควบคุมควันไฟ ระบบเครื่องทำน้ำเย็น และระบบสุขาภิบาล ของส่วนสำนักงาน ศูนย์การค้า และที่จอดรถ พบว่าในเดือนพฤศจิกายน 2554 มีค่าความต้องการพลังไฟฟ้าสูงสุดใกล้เคียงกับค่าเฉลี่ยต่อปีเท่ากับ 3,207 กิโลวัตต์ เกิดขึ้นในช่วงเวลา 14.00-14.45 น. เพื่อควบคุมค่าความต้องการพลังไฟฟ้า จะต้องหยุดการทำงานของเครื่องสูบน้ำชุดที่ 1 ในช่วงเวลา 14.00-14.45 น. และเลื่อนเวลาของเครื่องสูบน้ำชุดที่ 2 จากเวลา 12.30-14.30 น. มาเป็นเวลา 11.30-13.30 น. เลื่อนเวลาของเครื่องสูบน้ำชุดที่ 3 จากเวลา 14.00-15.00 น. มาเป็นเวลา 11.00-12.30 น. และ 17.00-18.45 น. และเครื่องสูบน้ำชุดที่ 4 จากเวลา 14.45-15.05 น. มาเป็นเวลา 10.15-10.45 น. และ 17.15-18.00 น. และหยุดการทำงานของพัดลมระบายอากาศห้องเครื่องสูบน้ำและบำบัดน้ำเสีย 5 เครื่อง จะสามารถลดค่าความต้องการพลังไฟฟ้าสูงสุดลงได้เท่ากับ 163 กิโลวัตต์สำหรับแหล่งจ่าย B จ่ายให้ระบบเครื่องทำความเย็น ระบบเครื่องส่งลมเย็น ระบบระบายอากาศ และระบบลิฟต์ของส่วนสำนักงาน และศูนย์การค้า พบว่าในเดือนพฤศจิกายน 2554 มีค่าความต้องการพลังไฟฟ้าสูงสุดใกล้เคียงกับค่าเฉลี่ยต่อปีเท่ากับ 3,776 กิโลวัตต์ เกิดขึ้นในช่วงเวลา 11.30-12.00 น. เพื่อควบคุมค่าความต้องการพลังไฟฟ้า จะต้องหยุดการทำงานเครื่องส่งลมเย็นห้องงานระบบประกอบอาคาร 11 เครื่อง พัดลมระบายอากาศ 13 เครื่อง และพัดลมระบายอากาศลานจอดรถ 6 เครื่อง จะสามารถลดค่าความต้องการพลังไฟฟ้าสูงสุดลงได้เท่ากับ 144 กิโลวัตต์ จากทั้ง 2 แหล่งจ่ายจะสามารถลดค่าความต้องการพลังไฟฟ้าสูงสุดได้เท่ากับ 307 กิโลวัตต์ต่อเดือน คิดเป็นเงินเท่ากับ 40,810 บาทต่อเดือน หรือ 489,720 บาทต่อปี ทั้งนี้ผลจากคำนวณในข้อมูลของช่วงเวลานั้นๆ ในการปฏิบัติงานจริงอาจมีค่าแตกต่างไปจากนี้ และยังมีวิธีควบคุมค่าความต้องการไฟฟ้าอื่นอีกอัน ได้แก่ ลดการเปิดโคมแสงสว่างในตอนกลางวันบริเวณที่จอดรถและห้องระบบประกอบอาคาร ปรับตั้งอุปกรณ์ตรวจเช็คระดับน้ำใหม่ ติดตั้งเครื่องควบคุมความเร็วรอบจำนวน 2 เครื่องในเครื่องสูบน้ำชุดที่ 1 และซ่อมแซมระบบบริหารจัดการการทำงานของระบบสุขาภิบาล ซึ่งต้องมีการศึกษาต่อไป ทั้งนี้ด้วยวิธีการประหยัดค่าใช้จ่ายไฟฟ้า โดยการควบคุมค่าความต้องการพลังไฟฟ้าที่เสนอ เป็นวิธีที่สามารถดำเนินการได้ทันที
DOI: 10.14457/cu.the.2011.1437
title: การพัฒนารูปแบบการส่งเสริมสมรรถภาพทางกาย และการคิดแก้ปัญหาด้านสุขภาพ ของนักเรียนระดับประถมศึกษาที่มีภาวะน้ำหนักต่ำกว่าเกณฑ์ ในจังหวัดชายแดนภาคใต้

description: พัฒนารูปแบบการส่งเสริมสมรรถภาพทางกายและการคิดแก้ปัญหาด้านสุขภาพของนักเรียนระดับประถมศึกษา ที่มีภาวะน้ำหนักต่ำกว่าเกณฑ์ในจังหวัดชายแดนภาคใต้ และศึกษาผลการใช้รูปแบบดังกล่าวที่มีต่อสมรรถภาพทางกายและการคิดแก้ปัญหาด้านสุขภาพของนักเรียนระดับประถมศึกษา ที่มีภาวะน้ำหนักต่ำกว่าเกณฑ์ กลุ่มตัวอย่างเป็นนักเรียนระดับประถมศึกษาตอนต้นที่มีภาวะน้ำหนักต่ำกว่าเกณฑ์ จากโรงเรียนรูสะมิแล จังหวัดปัตตานี โดยใช้การเลือกโรงเรียนตัวอย่างแบบเจาะจง การดำเนินการวิจัยแบ่งเป็น 4 ระยะ คือ ก่อนการทดลอง ระหว่างการทดลอง หลังการทดลอง และระยะติดตามผล เครื่องมือที่ใช้ในการวิจัยคือ แผนการจัดกิจกรรมการส่งเสริมสมรรถภาพทางกายโดยใช้กระบวนการคิดแก้ปัญหาด้านสุขภาพ แบบทดสอบการคิดแก้ปัญหาด้านสุขภาพ และแบบทดสอบสมรรถภาพทางกาย วิเคราะห์ข้อมูลโดยการวิเคราะห์ความแปรปรวนทางเดียวแบบวัดซ้ำ (One way ANOVA with repeated measures) และทดสอบความแตกต่างของค่าเฉลี่ยของกลุ่มทดลองและกลุ่มควบคุม โดยการวิเคราะห์ความแปรปรวนสองทางแบบวัดซ้ำ (Two way ANOVA with repeated measures) และทดสอบความมีนัยสำคัญทางสถิติที่ระดับ .05 ผลการวิจัยสรุปได้ดังนี้1. รูปแบบที่พัฒนาขึ้น ได้แก่ รูปแบบการส่งเสริมสมรรถภาพทางกายและการคิดแก้ปัญหาด้านสุขภาพของนักเรียนระดับประถมศึกษา ที่มีภาวะน้ำหนักต่ำกว่าเกณฑ์ในจังหวัดชายแดนภาคใต้ การดำเนินกิจกรรมของรูปแบบมี 4 ระยะ โดยใช้กิจกรรมพลศึกษาและนันทนาการ เป็นกิจกรรมหลักและใช้ขั้นตอนการคิดแก้ปัญหาเป็นกระบวนการในการปฏิบัติกิจกรรม 2. ผลของการใช้รูปแบบการส่งเสริมสมรรถภาพทางกายและการคิดแก้ปัญหาด้านสุขภาพของนักเรียนระดับประถมศึกษา ที่มีภาวะน้ำหนักต่ำกว่าเกณฑ์ในจังหวัดชายแดนภาคใต้พบว่า คะแนนเฉลี่ยผลการทดสอบสมรรถภาพทางกายและคะแนนเฉลี่ยการคิดแก้ปัญหาด้านสุขภาพของกลุ่มทดลอง มีความแตกต่างกันอย่างมีนัยสำคัญทางสถิติที่ระดับ .05 และรูปแบบดังกล่าวส่งผลให้คะแนนเฉลี่ยผลการทดสอบสมรรถภาพทางกาย และคะแนนเฉลี่ยการคิดแก้ปัญหาด้านสุขภาพของนักเรียนกลุ่มทดลอง สูงกว่ากลุ่มควบคุมโดยมีความแตกต่างกันอย่างมีนัยสำคัญทางสถิติที่ระดับ .05
DOI: 10.14457/cu.the.2011.1438
title: แนวทางการจัดบุคลากรในการควบคุมการก่อสร้างในโครงการภาคราชการ กรณีศึกษา โครงการขนาดพื้นที่ตั้งแต่ 2,000-10,000 ตารางเมตร

description: ในโครงการก่อสร้างโครงการหนึ่งๆ นั้นส่วนที่สำคัญที่สุดของการทำงานนั่นก็คือ ขั้นตอนการก่อสร้าง ซึ่งโครงการก่อสร้างโครงการหนึ่งนั้นจะประกอบด้วยฝ่ายต่างๆ ที่มีความสำคัญแตกต่างกันไป ในปัจจุบันการก่อสร้างในโครงการต่างๆ มีการพัฒนาขึ้นเรื่อยๆ ความละเอียดซับซ้อนในตัวงานมีมากขึ้น การว่าจ้างบริษัทที่ปรึกษาควบคุมงานก่อสร้างจึงมีความสำคัญมากขึ้น โดยในส่วนของภาคราชการนั้นจะมีระเบียบสำนักนายกรัฐมนตรีว่าด้วยการพัสดุ พ.ศ. 2535 เป็นตัวกำหนดกรอบของค่าจ้างในการควบคุมงานในโครงการต่างๆ ไว้อย่างค่อนข้างจำกัด นั่นหมายถึงการรับงานในโครงการขนาดเล็กงบประมาณการก่อสร้างน้อย เป็นผลทำให้ได้รับค่าจ้างที่ไม่คุ้มกับการจัดบุคลากรที่มีประสบการณ์สูงในการดำเนินงาน และในทางกลับกันในโครงการขนาดใหญ่งบประมาณก่อสร้างสูงอัตราค่าจ้างจึงสูงขึ้นตามไปด้วย การจัดบุคลากรในการทำงานจึงสามารถดำเนินการได้อย่างเต็มที่และคุ้มกับค่าจ้างที่ได้รับ วัตถุประสงค์ในการศึกษานี้เพื่อศึกษาถึงปัจจัยพื้นฐาน หน้าที่ความรับผิดชอบ รวมถึงคุณวุฒิและประสบการณ์ของบุคลากรผู้ปฏิบัติหน้าที่ในการควบคุมงานก่อสร้างในโครงการภาคราชการ กรณีศึกษา โครงการขนาดพื้นที่ตั้งแต่ 2,000-10,000 ตารางเมตร รวมถึงศึกษาจากโครงการจริงเพื่อวิเคราะห์ความไม่สมดุลกันระหว่างค่าจ้างที่ได้รับกับการปฏิบัติงานจริง โดยมีขั้นตอนในการศึกษาดังนี้ 1. ศึกษาแนวคิด ทฤษฎี และกฎหมายที่เกี่ยวข้อง ขั้นตอนการดำเนินโครงการ สรุปผลเพื่อนำข้อมูลไปใช้ 2. รวบรวมข้อมูลจากเอกสารเพื่อเข้าใจระบบโครงสร้าง ข้อมูลขององค์กร และรวบรวมปัจจัยในการบริหารจัดการบุคลากรในโครงการก่อสร้างที่เคยเป็นมาในภาพรวม เพื่อใช้เป็นข้อมูลในการสร้างแบบสอบถาม แบบสัมภาษณ์ 3. เก็บรวบรวมข้อมูลภาคสนาม โดยใช้แบบสอบถาม และสัมภาษณ์กลุ่มตัวอย่างบริษัทและจากโครงการกรณีศึกษา 4. สรุปผลวิเคราะห์ภาคทฤษฎีและการสัมภาษณ์ภาคสนาม มาสรุปผลการศึกษาแนวทางการจัดบุคลากรในการควบคุมงานโครงการก่อสร้างจากการศึกษาพบว่า ส่วนใหญ่บุคลากรผู้ให้บริการวิชาชีพควคุมการก่อสร้างที่อยู่ประจำโครงการภาคราชการขนาด 2,000-10,000 ตร.ม.จะมีคุณวุฒิระดับปริญญาตรี ใบอนุญาตประกอบวิชาชีพประเภทภาคี และประสบการณ์การทำงานไม่เกิน 5 ปี โดยในส่วนของบุคลากรผู้มีประสบการณ์สูงจะไม่จัดให้มีการประจำโครงการเนื่องจากค่าบริการวิชาชีพสูง เพื่อควบคุมค่าใช้จ่ายให้สามารถครอบคลุมได้ทั้งโครงการ สรุปได้ว่า บริษัทต่างๆ จะต้องกำหนดบุคลากรตามแนวทางหรือข้อกำหนด (TOR) จากภาคราชการเนื่องจากหากไม่ระบุตามข้อกำหนด อาจจะทำให้ไม่ได้รับการคัดเลือกให้ได้รับงานโครงการนั้นๆ ได้ เพราะฉะนั้นการจัดบุคลากรตาม TOR จึงกำหนดทั้งประสบการณ์และคุณวุฒิสูง ทำให้ค่าจ้างควบคุมงานก่อสร้างไม่สะท้อนความจริงของค่าปฏิบัติวิชาชีพทั้งหมด เนื่องจากบุคลากรประสบการณ์สูงจะมีค่าปฏิบัติวิชาชีพสูงตามไปด้วย การกำหนดบุคลากรจึงต้องมีการศึกษาถึงความเหมาะสมของประสบการณ์ คุณวุฒิ รวมถึงรูปแบบของโครงการ เพื่อลดช่องว่างระหว่างค่าจ้างควบคุมงานก่อสร้างตามที่ทางราชการกำหนด กับค่าบริการวิชาชีพตามมาตรฐานอัตราค่าตอบแทนวิชาชีพวิศวกรรมควบคุมของสมาคมวิศวกรที่ปรึกษาแห่งประเทศไทยให้แคบลง โดยอาจมีการทำคู่มือกำหนดอัตราค่าจ้างเป็นขั้นบันไดให้เหมาะสมตามลักษณะงานแต่ละประเภท โดยเน้นไปที่งานภาคราชการเพื่อให้องค์กรไม่ประสบกับการขาดทุนและให้ผลงานเป็นไปตามเป้าหมายได้
DOI: 10.15468/yqth7k
title: A distinctive new species of flowerpecker (Passeriformes: Dicaeidae) from Borneo

description: This dataset contains the digitized treatments in Plazi based on the original journal article Saucier, Jacob R., Milensky, Christopher M., Caraballo-Ortiz, Marcos A., Ragai, Roslina, Dahlan, N. Faridah, Edwards, David P. (2019): A distinctive new species of flowerpecker (Passeriformes: Dicaeidae) from Borneo. Zootaxa 4686 (4): 451-464, DOI: https://doi.org/10.11646/zootaxa.4686.4.1
DOI: 10.15128/r1kd17cs89f
title: The role of crustal buoyancy on generation and emplacement of magmatism during continental collision [dataset]

description: During continental collision, considerable amounts of buoyant continental crust subduct to depth and subsequently exhume. Whether various exhumation paths contribute to contrasting styles of magmatism across modern collision zones is unclear. Here, we present 2D thermomechanical models of continental collision combined with petrological databases to investigate the effect of the main contrasting buoyancy forces, in the form of continental crustal buoyancy vs oceanic slab age (i.e. its thickness). We specifically focus on the consequences for crustal exhumation mechanisms and magmatism. Results indicate that it is mainly crustal density that determines the degree of steepening of the subducting continent and separates the models parameter space into two regimes. In the first regime, high buoyancy values (∆ρ&gt;500 kg/m3) steepen the slab most rapidly (to 45-58), leading to opening of a gap in the subduction channel through which the subducted crust exhumes ('subduction channel crustal exhumation'). A shift to a second regime ('underplating') occurs when the density contrast is reduced by 50 kg/m3. In this scenario, the slab steepens less (to 37-50), forcing subducted crust to be placed below the overriding plate. Importantly, the magmatism changes in the two cases: crustal exhumation through the subduction channel is mainly accompanied by a narrow band of mantle melts, while underplating leads to widespread melting of mixed sources. Finally, we suggest that the amount (or density) of subducted continental crust, and the resulting buoyancy forces, could contribute to contrasting collision styles and magmatism in the Alps and Himalayas/Tibet.
description: Geodynamics, Numerical modelling
DOI: 10.17632/dx6kk87rtj.1
title: Data for: Eye movements in viewing urban images and natural images in diverse vegetation periods

description: Eye movements in viewing urban images and natural images in diverse vegetation periods. Raw data from the experiment. Number of fixations and fixation durations.
DOI: 10.14457/cu.the.2011.1439
title: แนวทางการออกแบบระบบป้องกันการตกในงานก่อสร้างอาคารสูง โดยใช้เทคโนโลยีสภาพแวดล้อมเสมือนจริง

description: จากข้อมูลสถิติด้านอุบัติเหตุจากการทำงานพบว่า การตกจากที่สูงมีผู้เสียชีวิตสูงที่สุด โดยในปัจจุบันการออกแบบระบบป้องกันการตกจากที่สูง มักออกแบบตามมาตรฐานความปลอดภัยเท่านั้น แต่ไม่คำนึงถึงความรู้สึกของคนงานก่อสร้าง ได้แก่ ความรู้สึกปลอดภัยและความสะดวกในการทำงาน ซึ่งอาจส่งผลต่อประสิทธิภาพการทำงาน โดยงานวิจัยนี้มีจุดประสงค์เพื่อนำเสนอแนวทางการออกแบบระบบป้องกันการตกจากที่สูง โดยคำนึงถึงความรู้สึกของผู้ปฏิบัติงานในงานก่อสร้างอาคารสูง การวิจัยนี้ได้ทำการทดสอบเครื่องมือ 3 ประเภทสำหรับวัดความรู้สึกของคนงานก่อสร้างต่อราวกันตก ได้แก่ 1) ภาพสองมิติบอกขนาดและลักษณะของราวกันตก 2) ภาพสองมิติให้เห็นภาพราวกันตกเทียบกับขนาดตัวของคนงานก่อสร้าง และ 3) เครื่องมือจำลองสภาพแวดล้อมเสมือนจริง โดยทดสอบกับคนงานก่อสร้างจำนวน 10 ราย พบว่าเครื่องมือจำลองสภาพแวดล้อมเสมือนจริง มีความสามารถในการวัดความรู้สึกมากที่สุด และจากกรณีศึกษาการออกแบบรูปแบบราวกันตกโดยพิจารณาจาก 3 ปัจจัย ได้แก่ 1) ต้นทุน 2) ความรู้สึกปลอดภัย และ 3) ความรู้สึกสะดวกในการทำงานของคนงานก่อสร้าง โดยใช้เครื่องมือจำลองสภาพแวดล้อมเสมือนจริง จากผลของการวิจัยพบว่า สามารถประยุกต์ใช้เครื่องมือจำลองสภาพแวดล้อมเสมือนจริงในการออกแบบระบบป้องกันการตก โดยสามารถพิจารณาจากปัจจัยทั้งทางด้านต้นทุนและความรู้สึกของผู้ปฏิบัติงานในงานก่อสร้างอาคารสูง